# Gemini 6A

La Gemini 6A (oficialment Gemini VI-A) fou un vol espacial tripulat del programa Gemini de la NASA llançat el 15 de desembre del 1965. Fou el cinquè vol Gemini tripulat, el tretzè vol espacial tripulat estatunidenc i el 21è vol espacial de tots els temps (incloent-hi els vols de l'X-15 per sobre de 100 km). La Gemini 6A dugué a terme el primer encontre espacial tripulat amb una altra nau espacial, la seva germana Gemini 7. Tot i que la Unió Soviètica ja havia llançat parells de naus Vostok simultàniament en dues ocasions, aquestes naus havien establert contacte per ràdio però no s'havien acostat a menys d'uns pocs quilòmetres l'una de l'altra, mentre que la Gemini 6A i 7 s'acostaren fins a uns 30 centímetres i podrien haver-se acoblat si haguessin dut l'equipament necessari.

## Tripulació
### Tripulació principal

* Walter M. Schirra, Jr (segona missió espacial), pilot comandant de bord
* Thomas P. Stafford (primera missió espacial), pilot

### Tripulació de reserva

* Virgil I. Grissom, pilor, comandant de bord.
* John W. Young, pilot.
Aquesta tripulació va ser la principal de la Gemini 3.

### Tripulació de suport

* Charles A. Bassett II (Houston CAPCOM)
* Alan L. Bean (Cape CAPCOM)
* Eugene A. Cernan (Houston CAPCOM)
* Elliot M. See, Jr. (Houston CAPCOM)

## Paràmetres de la missió

* Massa: 3,546 kg (7,818 lb)
* Perigeu: 161 kim (100 milles)
* Apogeu: 259.4 km (161.2 milles)
* Inclinació: 28.97°
* Període: 88.7 minuts

### Trobada amb la GT-7

* Inici: 15 de desembre de 1965 19:33 UTC
* Final: 16 de desembre de 1965 00:52 UTC
* Duració: 5 hores i 19 minuts

## Objectius

La Gemini 6 originalment estava destinada a ser la primera missió en atracar amb un coet Agena. No obstant això, després del fracàs del llançament de l'Agena (mentre la tripulació de Gemini 6 ja estava asseguda a la càpsula a punt per al llançament), la missió va ser cancel·lada. La NASA llavors li va donar una altra missió (anomenada Gemini 6A): la nau seria llançada 8 dies després que la Gemini 7 i els dos vehicles assajarien un encontre a l'espai.

## El vol

El primer intent de llançament de la Gemini 6A va tenir lloc el 12 de desembre, però un problema de la connexió elèctrica va apagar els motors just després d'encendre'ls. El llançament va tenir èxit finalment el 15 de desembre. Un cop en òrbita, el radar de la Gemini 6A va detectar la Gemini 7 a més de 400 km de distància. Schirra llavors va carregar l'ordinador de bord per realitzar l'encontre. Al principi, els dos vehicles van volar a 40 metres de distància i en les hores següents van poder variar-ne la distància de 30 cm a 90 metres.

## La nau avui

La nau espacial es troba actualment exhibidaó al Museu de l'Aire i de l'Espai de Stafford, després que hagués estat exhibida prèviament a l'Oklahoma History Center d'Oklahoma City.

## Referències

* ↑ Becker, Joachim. «Spaceflight mission report: Gemini 6A». [Consulta: 20 octubre 2018].
* 1 2 «Gemini 6 Back-up Crew» (en anglès). NASA, 23-03-2008. [Consulta: 20 juliol 2019].
* ↑ «Gemini 6» (en anglès). Astronautix. [Consulta: 20 juliol 2019].
* ↑ Pearlman, Robert Z. «Museum Move Reunites Historic Gemini 6 Spacecraft with its Pilot» (en anglès). space.com, 31-07-2018. [Consulta: 20 juliol 2019].

## Vegeu també

* Cronologia de l'exploració del sistema solar.
* Missions lunars.

## Bibliografia

* Collins, Michael. Carrying the Fire: An Astronaut's Journeys (en anglès). Anniversary edition. Farrar, Straus & Giroux Inc, 2009. ISBN 9780374531942.
* Evans, Ben. Escaping the bonds of earth : the fifties and the sixties (en anglès). Springer, 2009. ISBN 978-0-387-79093-0.
* Gatland, Kenneth. Manned Spacecraft (The Pocket Encyclopedia of Spaceflight in Color) (en anglès). Nova York: Macmillan Publishing Co, 1976. ISBN 978-0025428201.
* Hacker, Barton C; Grimwood, James M. On the Shoulders of Titans: A History of Project Gemini (en anglès). NASA, 1977 (NASA History Division, Office of Policy and Plans. NASA History Series). ISBN 9781493775910. Arxivat 2010-01-13 a Wayback Machine.
* Harland, David M.; Ulivi, Paolo. Robotic Exploration of the Solar System Part I: The Golden Age 1957-1982 (en anglès). Springer, 2007. ISBN 9780387493268.
* Kraft, Christopher. Flight: My Life in Mission Control. lume; Edición, 2002. ISBN 978-0452283046.
* Reeves, Robert. The Superpower Space Race: An Explosive Rivalry through the Solar System (en anglès). Plenum Press, 1994. ISBN 0-306-44768-1.
* Reichl, Eugen. Project Gemini (en anglès). Atglen, Pennsylvània: Schiffer, 2016. ISBN 978-0-7643-5070-2.